শীতের স্পেল বজায় থাকবে, দক্ষিণবঙ্গে তাপমাত্রা নামবে ১০ ডিগ্রির নিচে

ওয়েবডেস্ক- কবে পড়বে ঠান্ডা? সেই প্রশ্নই ছিল বঙ্গবাসীর, এবার সেই অপেক্ষার পুরোপুরি অবসান। কারণ আবহাওয়া দফতরের (Alipur Weather Office) পূর্বাভাস অনুযায়ী, হাড়কাঁপানো শীতে (winter) কাঁপবে দক্ষিণবঙ্গবাসী। গোটা কলকাতা শহর জুড়েই বেশ ভালো শীতের দাপট। শীতের কাঁপুনি বাড়ছে দক্ষিণবঙ্গে (South Bengal Weather) । পর পর টানা তিনদিন শহর কলকাতার তাপমাত্রা ছিল ১৫ ডিগ্রি আশেপাশে। আবহাওয়া দফতরের পূর্বাভাস অনুযায়ী, দক্ষিণবঙ্গে পশ্চিমের জেলাগুলিতে কনকনে ঠান্ডা পড়বে। ১০ ডিগ্রির নিচে নামবে তাপমাত্রা।

আগামী কয়েকদিন বঙ্গোপসাগরে ঘূর্ণাবর্ত বা নিম্নচাপের কোনও পূর্বাভাস নেই রাজ্যে। শুষ্ক থাকবে আবহাওয়া। ফলে বাড়বে শীতের অনুভূতি। চলতি সপ্তাহে সব জেলাতেই ঠান্ডার আমেজ বাড়বে। নদিয়া, বীরভূম, বাঁকুড়া, মুর্শিদাবাদ, নদিয়া, হাওড়া, পূর্ব ও পশ্চিম বর্ধমান এই ৮ জেলায় শীতের দাপট বেশি থাকবে। তবে তাপমাত্রার বড়সড় পরিবর্তনের কোনও পূর্বাভাস নেই। আগামী পাঁচ দিনে পারদ খুব বেশি ওঠানামা করবে না দক্ষিণবঙ্গে। শীতের ভরপুর আমেজ নিতে পারবে বঙ্গবাসী।

কলকাতা সহ হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়া সহ সহ জেলাতেই কম-বেশি কুয়াশার দাপট থাকবে ভোরের দিকে।

আজ কলকাতার সর্বোচ্চ তাপমাত্রা ২৭ ডিগ্রি সেলসিয়াস ও সর্বনিম্ন ১৭ ডিগ্রি সেলসিয়াসের আশেপাশে থাকবে।

অন্যদিকে উত্তরবঙ্গে শীতের দাপট বেশি। তাপমাত্রা ৫ ডিগ্রিতে নেমেছে। আগামী সাত দিন উত্তরবঙ্গের জেলাগুলিতে তাপমাত্রা আরও কিছুটা কমবে। তবে বড়সড় পরিবর্তন নেই। কুয়াশার সতর্কতা রয়েছে। উত্তরবঙ্গের সব জেলাতেই সকাল ও দিকে কুয়াশা থাকবে। কোচবিহার, জলপাইগুড়ি, আলিপুরদুয়ার ও দার্জিলিংয়ে মাঝারি থেকে ঘন কুয়াশার সতর্কতা (Fog Alert) জারি।

দেখুন আরও খবর- শহরজুড়ে জাঁকিয়ে শীতের আমেজ, ৯ ডিগ্রির নীচে পারদ

অপরদিকে আইএমডির (IMD( পূর্বাভাস অনুযায়ী, পশ্চিমী ঝঞ্ঝার সক্রিয় উঠেছে। ফলে ১০, ১১, ১২, ১৩ ডিসেম্বর একাধিক রাজ্যে শৈত্যপ্রবাহের (Cold Wave) সতর্কতা জারি করা হয়েছে। এই তারিখগুলিতে মধ্যপ্রদেশ, পঞ্জাব, ছত্তিশগড়, ওড়িশা, তেলঙ্গানা, হরিয়ানা, চণ্ডীগড় মধ্য মহারাষ্ট্র ও মারাঠওয়াড়া ও বিদর্ভ অঞ্চলে শৈত্যপ্রবাহ বয়ে যাবে। হাড়কাঁপানো ঠান্ডার অনুভূতি থাকবে। অপরদিকে ১০, ১১, ১২, ১৩ ডিসেম্বর কেরল, তামিলনাড়ু, পুদুচেরি, করালকাল, মাহে- সহ কর্নাটকের বেশ কয়েকটি জেলা, আন্দামান নিকোবর দ্বীপপুঞ্জের ভারী বৃষ্টিপাতের (Heavy Rain) সতর্কতা জারি করা হয়েছে।

দেখুন আরও খবর-